Ir-Regolament tal-Kummissjoni (KE) nru 1980/98
tas-17 ta' Settembru 1998
li jiftaħ u jipprovdi għall-amministrazzjoni ta' kwoti ta' tariffi Komunitarji u livelli massimi ta' tariffi u t-twaqqif ta' sorveljanza Komunitarja fl-istruttura ta' kwantitajiet ta' riferenza għal ċerti prodotti agrikoli li joriġinaw fl-Istati Afrikani, tal-Karajbi u l-Paċifiku (ACP)
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1706/98 tal-20 ta' Lulju 1998 dwar l-arranġamenti applikabbli għal prodotti u merkanzija agrikoli riżultanti mill-ipproċessar ta' prodotti agrikoli li joriġinaw fl-Istati Afrikani, tal-Karajbi u tal-Paċifiku (Stati ACP) u r-Regolament li jħassar (KEE) Nru 715/90 [1] u b'mod partikolari l-Artikolu 30 tiegħu,
Billi r-raba' Konvenzjoni ACP-KE [2], hawn taħt imsejħa "l-Konvenzjoni", tipprovdi għat-tneħħija jew riduzzjoni ta' dazji tad-dwana fuq l-importazzjonijiet fil-Komunità ta' ċerti prodotti li joriġinaw fl-Istati ACP fi ħdan struttura tal-kwoti tat-tariffi, livelli massimi ta' tariffi jew kwantitaijiet ta' riferenza; billi l-kwoti ta' tariffi, livelli massimi ta' tariffi jew kwantitajiet ta' riferenza li hemm dispożizzjoni għalihom fil-Konvenzjoni għandhom jinfetħu kull sena sakemm tiskadi l-Konvenzjoni;
Billi taqa taħt ir-responsibilta għall-Kummissjoni li tadotta miżuri ta' implimentazzjoni li għandhom x'jaqsmu mal-ftuħ u l-amministrazzjoni ta' kwoti ta' tariffi Komunitarji, livelli massimi ta' tariffi u kwantitajiet ta' riferenza;
Billi ir-Regolament tal-Kummissjoni (KEE) Nru 2454/93 tat-2 ta' Lulju 1993 li jistipula dispożizzjonijiet għall-implimentazzjoniji tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju [3], kif emendat l-aħħar permezz tar-Regolament (KE) Nru 1677/98 [4], jikkonsolida d-dispożizzjonijiet għal tmexxija ta' kwoti ta' tariffi li jintużaw skond l-ordni kronoloġiku tad-dati ta' aċċettazzjoni ta' dikjarazzjonijiet għar-rilaxx għal ċirkolazzjoni ħielsa u d-dispożizzjonijiet li jirregolaw is-sorveljanza ta' importazzjonijiet preferenzjali;
Billi kien miftiehem fin-negozjati għar-reviżjoni tan-nofs terminu tal-Konvenzjoni ta' Lome li bidliet għall-arranġamenti għandhom jkollhom effettt mill-1 ta' Jannar 1996; billi għalhekk għandha ssir dispożizzjoni għall-applikazzjoni ta' dan ir-Regolament u t-tħassir tar- Regolamenti tal-Kummissjoni (KE) Nru 1280/94 [5], kif emendat l-aħħar permezz tar-Regolament (KE) Nru 896/95 [6], (KE) Nru 2763/94 [7], kif emendat l-aħħar permezz tar-Regolament (KE) Nru 2411/96 [8], u (KE) Nru 2942/95 [9], kif emendat permezz tar-Regolament (KE) Nru 982/96 [10] biex jkollu effett minn dik id-data;
Billi l-miżuri li hemm dispożizzjoni għalihom f'dan ir-Regolament huma konformi ma' l-opinjoni tal-Kumitat tal-Kodiċi Doganali,
ADOTTAT DAN IR-REGOLAMENT:
Artikolu 1
1. Dazzji tad-dwana fuq prodotti elenkati fl-Anness A li joriġinaw fl-Istat AKP, rilaxxati għal ċirkolazzjoni ħielsa fil-Komunità u akkumpanjati bi prova ta' oriġini skond il-Protokoll ta' l-Oriġini għall-Konvezjoni jistgħu jitneħħew jew jiġu ridotti fil-limiti tal-kwoti ta' tariffi speċifikati f'dak l-Anness.
2. Il-kwoti tat-tariffi msemmijin f'dan l-Artikolu għandu jitmexxa mill-Kummissjoni skond l-Artikolu 308a sa 308c tar-Regolament (KEE) Nru 2454/93.
3. Kull Stat Membru għandu jiżgura li impurtaturi tal-prodotti in kwistjoni għandhom aċċess indaqs u kontinwu għall-kwoti sakemm il-bilanċ tal-volum tal-kwota rilevanti jippermetti dan
Artikolu 2
1. Dazji fuq prodotti elenkati fl-Anness B li joriġinaw fl-Istati AKP, rilaxxati għal ċirkolazzjoni ħielsa fil-Komunità u akkumpanjati minn prova ta' l-oriġini skond il-Protokoll ta' l-oriġini tal-Konvenzjoni jistgħu jitneħħew fil-limiti tal-livelli massimi tat-tariffi speċifikati f'dak l-Anness.
2. Il-livell massimu tat-tariffi msemmi f'dan l-Artikolu għandu jkun soġġett għal sorveljanza Komunitarja mill-Kummisjoni, b'kooperazzjoni mill-qrib mal-Istati Membri, skond l-Artikolu 308d tar-Regolament (KEE) Nru 2454/93.
Artikolu 3
1. Id-dazji fuq prodotti elenkati fl-Anness C li joriġinaw fl-Istati ACP, rilaxxatti għal ċirkolazzjoni ħielsa fil-Komunità u akkumpanjati bi prova ta' l-oriġini skond il-Protokoll ta' l-Oriġini għall-Konvenzjoni jistgħu jitneħħew fil-limiti tal-kwantitajiet ta' riferenza speċifikati f'dak l-Anness, tali prodotti jkunu soġġetti għal sorveljanza Komunitarja.
2. It-teħid ta' kwantitajiet ta' riferenza għandu jiġi rreġistrat fuq livell Komunitarju bl-użu ta' data mibgħuta lill-Kummissjoni mill-Istati Membri skond l-Artikolu 308d tar-Regolament (KEE) Nru 2454/93.
Artikolu 4
Il-Kummissjoni, b'kooperazzjoni mill-qrib ma' l-Istati Membri, għandha tieħu kull pass meħtieġ għall-applikazzjoni ta' dan ir-Regolament.
Artikolu 5
Ir-Regolamenti (KE) Nru 1280/94, (KE) Nru 2763/94 u (KE) Nru 2942/95 huma mħassrin permezz tal-preżenti.
Artikolu 6
Dan ir-Regolament jidħol fis-seħħ fil-ġurnata ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika b'effett mill-1 ta' Jannar 1996.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fi Brussel, fis-17 ta' Settembru 1998.